
Bilag 2: Økonomi for vådområder og ådale

Bilaget indeholder en gennemgang af 1) de økonomiske forudsætninger for Grøn Vækst for vådområder/ådale 2) oversigt over midler som overgår til kommunerne i en model, hvor kommunerne overtager det operative ansvar for implementering af vådområder/ådale og 3) likviditet. 
1. De økonomiske forudsætninger i kommunemodellen

I Grøn Vækst er der afsat en bevilling på 288 mio. kr. årligt i 2010-2011 samt 100 mio. kr. årligt i 2012-2015 til implementering af vådområder. Derudover er der afsat 13,7 mio. kr. årligt i 2010-2015 til implementering af ådale. I de økonomiske rammer for vådområder/ådale er der afsat midler til selve projektomkostningerne og administration. Den samlede økonomiske ramme for perioden 2010-2015 fremgår af tabel 1. De projektrelaterede og administrative omkostningerne blev fastlagt i forbindelse med etableringen af den statslige model for vådområder/ådale. 

Der er forudsat mest mulig hjemtagning af EU-midler ved hjælp af landdistriktsprogrammet. 
Et vådområdeprojekt består af en række procestrin. I processen anvendes to former for jordopkøb, som fremgår af nedenstående faktaboks. Begge former for jordopkøb foretages på foranledning af projektejeren (kommunen). (FødevareErhverv), står for alle transaktionerer ifm. jordopkøb, idet FødevareErhverv har den ejendomsøkonomiske ekspertise.

Faktaboks

Der anvendes to former for jordopkøb henholdsvis vådområdeprojektjord samt puljejord til jordfordeling. 

Vådområdeprojektjord betegner den jord, som opkøbes med henblik på at etablere et vådområde. Dvs. jordværdien bliver forringet, da der ikke fremover kan dyrkes afgrøder på jorden. Dette jordopkøb forventes støtteberettiget til EU-medfinansiering. Det er værditabet på denne jord, der er afsat bevilling til, jf. trin 5 i tabel 1.

Puljejord med henblik på jordfordeling betegner de jorder, som staten opkøber med henblik på at sælge igen til de involverede lodsejere i vådområdeprojektet. Jorden opkøbes på markedsvilkår og sælges igen på markedsvilkår, så snart FødevareErhverv vurderer det muligt at sælge jorden. 

Erfaringer fra tidligere projekter har vist (VMPII), at landmændene ønsker at få tilbudt mulighed for køb af ny landbrugsjord (puljejord) inden de er villige til at sælge en del af deres jord som vådområdeprojektjord. Instrumentet er specielt vigtigt, når implementeringen er baseret på frivillighed. Køb og salg af puljejord er ikke støtteberettiget til EU-medfinansiering. 

Det er nødvendigt at føre separate regnskaber for de to typer jord, da der kan opnås EU-medfinansiering til vådområdeprojektjord og ikke til puljejord med henblik på jordfordeling. Der skal kunne forevises et separat regnskab for køb/salg af vådområdeprojektjord til EU.   

Processen tager udgangspunkt i udkast til de statslige vandplaner, som danner det overordnede grundlag for den videre projektidentifikation. Processen er ikke nødvendigvis kronologisk, idet de enkelte processer ofte vil foregå forskudt. 

· 1. Opsøgende og faciliterende indsats: Projektejer (kommunen) opsøger lodsejere i de oplande, hvor vandplanerne identificerer et indsatsbehov, identificerer projektområdet og indleder dialog med lodsejere for at høre om, de er interesseret. Derudover vil projektlederen stå for kontakten med relevante myndigheder. På baggrund af denne overordnede screening af vandoplandenes relevante projektområder kan de umiddelbart potentielle projekter skitseres. 

· 2.a. Tekniske forundersøgelser: Kommunen bestiller privat landinspektør, konsulentfirma eller lignende foretager de tekniske forundersøgelser, som danner basis for gennemførelse af et vådområde/ådalsprojekt. F.eks. skal projektets vurderede reduktionspotentiale af kvælstof og fosfor fastslås. 
· 2.b. Ejendomsmæssige forundersøgelser: Kommunen undersøger, om der er ejendomsmæssige forhold, servitutter eller lignende, som gør, at vådområdet kan placeres på det pågældende område. Kommunen rekvirerer den statslige jordkøbsmyndighed i FødevareErhverv, når kommunerne har gennemført forundersøgelser og fået tilsagn til anlægsinvesteringer. FødevareErhverv forhandler som ene part med lodsejer om køb og salg af den af kommunen udpegede jord samt jordfordeling. FødevareErhverv har mandat til jordkøb inden for det givne tilsagn. 
· 3.a. Erhvervelse af puljejord: Landbrugsarealer (puljejord) i lokalområdet kan eventuelt opkøbes med henblik på, at jorden senere kan indgå i en jordfordeling. 

· 4 (a, b, ). Køb og videresalg af projektjord: Offentlig landinspektør (FVM) erhverver projektjorden efter aftale med projektejeren. Der hjemtages EU-refusion, idet EU betaler 75 pct. og staten betaler 25 pct. af købssummen. Der sker en tinglysning af jorden, da den ikke længere er landbrugsjord i omdrift. Når anlægget er gennemført sælges jorden ved offentligt udbud. Staten modtager 25 pct. og EU modtager 75 pct. af salgssummen,  

· 5. Anlægsinvestering: Kommunen (eller den aktør kommunen vælger at benytte) foretager den fysiske anlæggelse af projektet. Kommunen har mulighed for at få midlerne i tilsagnet udbetalt i rater – 50 pct. midtvejs i projektet og 50 pct., når projektet er endeligt afsluttet, men der kan udelukkende betales efter regning.
· 6. 20-årige MVJ-tilskud: Til de mindre projekter videreføres modellen med 20-årige MVJ tilskud og tilskud til anlæg (VMPIII) modellen. Såfremt kommunen ønsker det i dialog med lodsejeren kan der, ligeledes tilbydes 20 årige MVJ-tilskud til lodsejeren i et vådområdeprojekt i stedet for køb/salg af jord. 

Såfremt det i det yderste tilfælde ikke er muligt at opnå tilslutning ved frivillighed hos lodsejerne, hverken ved procestrin 4 eller 6 er der afsat en andel af bevillingen til en eventuel ekspropriation (procestrin 7).

· 7. Ekspropriation: Der er afsat midler til i sjældne tilfælde at kunne anvende ekspropriation i samme omfang som i vådområdeprojekterne under VMP II. Ekspropriation kan kun anvendes i særlige tilfælde, hvor enkelte lodsejere i det samlede projekt, er til hinder for gennemførsel af et større sammenhængende projekt. 
I tabel 1 er de økonomiske forudsætninger oplistet ift. de enkelte procestrin. I venstre kolonne ses de enkelte procestrin, kolonnen til højre angiver, hvorvidt det er forudsat LDP finansiering. I økonomiskemaet er angivet, hvor meget der er afsat dels til projektøkonomien, dels til de administrative omkostninger, og en i alt kolonne. 
Tabel 1: Økonomiske forudsætninger for vådområder/ådale

FVM/MIM

1

nej

Opsøgende og faciliterende indsats

-

           

 

9,5

           

 

9,5

           

 

MIM

2a

ja

Tekniske forundersøgelser

14,7

         

 

7,4

           

 

22,1

         

 

MIM

2b

ja

Ejendomsmæssige forundersøgelser

13,6

         

 

7,2

           

 

20,8

         

 

MIM

3

nej

Erhvervelse af puljejord

2,3

           

 

3,0

           

 

5,3

           

 

FVM

3a

nej

Erhvervelse af puljejord, 

Transaktionsomkostninger

9,7

           

 

0,3

           

 

10,0

         

 

FVM

4

ja

Køb og videresalg af projektjord ved 

jordfordeling, 

563,0

       

 

-

           

 

563,0

       

 

MIM

4a

ja

Køb og videresalg af projektjord ved 

jordfordeling, administration, løn

-

           

 

32,5

         

 

32,5

         

 

MIM

4b

ja

Køb og videresalg af projektjord ved 

jordfordeling, Transaktionsomkostninger

41,3

         

 

24,4

         

 

65,7

         

 

MIM

5

ja

Anlægsinvestering

166,7

       

 

8,5

           

 

175,3

       

 

MIM

6

ja

20-årige MVJ tilskud til accept og 

fastholdelse (VMPIII ordning)

88,0

         

 

4,4

           

 

92,4

         

 

FVM

7

nej

Ekspropriationer (7,5 pct)

46,7

         

 

3,7

           

 

50,4

         

 

MIM

8

nej

Administration af projektportefølje MIM

-

           

 

11,3

         

 

11,3

         

 

MIM

SUM

946,0

       

 

112,2

       

 

1.058,2

    

 

Finansieringsmodel for vådområder/ådale (mio. kr.)

Omkostninger til vådområder/ådale 2010-2015


Vådområdeindsatsen i Grøn Vækst er forudsat at reducere udledningen af kvælstof med 1130 t. N., mens ådalsindsatsen er forudsat at skulle reducere fosforudledningen med 30 t. P.

Vådområdeindsatsen er forudsat at skulle gennemføres via to modeller 1) kommunal model som skal stå for langt størstedelen af N-reduktionen 2) en model baseret på erfaringerne fra VMPIII, hvor private lodsejere kan gennemføre mindre vådområdeprojekter. 

I Grøn Vækst er der regnet med en N reduktion på 113 kg. N/ha
, hvilket betyder, at en reduktion på 1130 tons N kræver 10.000 ha. vådområder. Reduktionen på 113 kg. N pr. ha. er baseret på erfaringerne fra VMPIII projekterne, og indgik i forudsætningerne for Virkemiddeludvalg I og II, jf. DMU rapport I og II.
Erfaringerne fra de statslige naturforvaltningsprojekter er, at der ved en målrettet placering af vådområderne kan opnås en højere N-effektivitet som gennemsnitlig er på ca. 177 kg N pr. ha. Under pkt. 4. er det beregnet, at der med den samme bevilling kan gennemføres 5.400 ha. vådområder med en N-effektivitet på ca. 177 kg. N pr. ha., dvs. med en højere N-effektivitet end beregnet i Grøn Vækst. 

I implementeringsmodellen baseret på erfaringerne fra VMPIII er der forudsat en N reduktion på 113 kg. N. pr. ha. Det er forudsat, at der årligt gennemføres 400 ha. vådområder baseret på, at private lodsejere gennemfører vådområdeprojekter. Det er forudsat, at private lodsejere gennemfører 1.600 ha. vådområder i årene 2010-2015 svarende til en samlet reduktion på ca. 180 t. N.

Forudsætningen er således, at indsatsbehovet kan indfries ved implementering af et forventet minimum svarende i alt 7.000 ha. vådområder. I forhold til opfyldelse af EU's vandrammedirektiv er det N-reduktionen, som Danmark skal efterleve. 

Forudsætningerne for tabel 1 er nedenstående:

· 1 og 2a og 2b: Forudsætningerne er baseret på erfaringerne fra de statslige naturforvaltningsprojekter under den særlige vand- og naturindsats. Der er i gennemsnit afsat en bevilling på 0,24 mio. kr. pr. projekt til disse omkostninger. Tallet er et gennemsnitstal for vådområder og ådale. I praksis vil langt hovedparten af udgifterne gå til vådområder. Kommunen rekvirerer den statslige jordkøbsmyndighed i FødevareErhverv, når kommunerne har gennemført forundersøgelser og fået tilsagn til anlægsinvesteringer. FødevareErhverv forhandler som ene part med lodsejer om køb og salg af den af kommunen udpegede jord samt jordfordeling. FødevareErhverv har mandat til jordkøb inden for det givne tilsagn.
· 3 og 3a: Udgifterne afspejler kun de administrative omkostninger ved erhvervelse og salg af puljejord. Selve puljejordsbehovet er opgjort til 2.700 ha. Køb og salg af puljejord skal finansieres via statslig jordpulje. Jordpuljen fremgår ikke af ovenstående skema. 

· 4: Forudsætningen er baseret på erfaringerne fra de statslige naturforvaltningsprojekter. Bevillingen er udregnet som en nettobevilling, dvs. efter køb/salg af jord. Likviditeten falder des flere projekter, som er igangsat sideløbende. Der er beregnet et tab på 0,093 mio. kr. pr. ha. vådområde og 0,02 mio. kr. pr. ha. ådal. 

· 5: Udgifterne til anlægsinvestering er baseret på erfaringerne fra de statslige naturforvaltningsprojekter og ud fra vådområdeprojekterne i vandmiljøplan III. Til projekter hvor private lodsejere kan søge er der afsat 40 mio. kr. svarende 25.000 kr. ha., da det er forudsat, at private lodsejere vil anlægge vådområdeprojekter svarende til 1.600 ha. fra 2010-2015. Forudsætningerne er baseret på erfaringerne fra VMPIII. Der er i gennemsnit afsat 0,08 mio. kr. pr. projekt til anlægsinvesteringer baseret på 67 vådområde og 150 ådalsprojekter. Ofte vil der ikke skulle ske anlægsinvesteringer i Å-dalsprojekter.  
· 6: Forudsat at private lodsejere vil anlægge 1.600 ha. fra 2010-2015. Tilskuddet er beregnet til 55.000 kr./ha udbetalt over 20 år. Såfremt der er flere lodsejere end forudsat, som vil have løbende MVJ-tilskud frem for at benytte modellen vedr. køb/salg af jord skal midlerne omkonventeres fra trin 4 ”køb og salg” af jord. 
· 7. Andelen af midler til ekspropriation svarer til erfaringerne ifm. VMPII, og var forudsat benyttet i de statslige projekter. 
· 8. Administrationen af projektporteføljen i MIM herunder tilskudsadministration. 

Kommunale udgifter

For hvert af de 23 vandoplande fastlægger Miljøministeriet den økonomiske ramme svarende til målet for kvælstofreduktion på kg. kvælstof i udkastet til de statslige vandplaner.
Udgangspunktet for tildeling af midler til kommunerne er, at kommunerne indsender projektansøgning til staten inden for det enkelte vandopland. Ansøgningerne skal betragtes, som en form for svar på et udbud, som sikrer, at de mest omkostningseffektive vådområde/ådals projekter fremmes i de enkelte vandoplande. Ansøgningsproceduren skal være så enkel som mulig, så administrationen i kommunerne og staten holdes på et minimum.

Kriterierne for udvælgelse af projekter er følgende:

· Projekterne udvælges ud fra deres omkostningseffektivitet, dvs. pris pr. kg. kvælstof eller kg. fosfor.

· Vådområder skal målrettes reduktion af kg. N i V1 og V2 oplande. 

· Ådale skal målrettes reduktion af kg. P i oplande til søer med indsatsbehov.
· Store projekter med en høj grad af kvælstof- eller fosforreduktion har forrang frem for mindre projekter

· Ved store projekter forstås den absolutte kvælstof og fosfor tilbageholdelse.

Særlige forhold kan dog afvige fra ovenstående.

· I særlige tilfælde kan store projekter blive prioriteret selvom, der er mindre projekter, som har en bedre omkostningseffektivitet. Samlet skal projektets absolutte kvælstof og fosfor tilbageholdelse ses i sammenhæng med reduktionsbehovet for hele vandoplandet. Prioriteres projekter som ikke er omkostningseffektive, skal dette afrapporteres til den nationale styregruppe.

Ovenstående kriterier vil fremgå af vandplanerne. I forhold til Landdistriktsprogrammet vil FVM udstede tilsagnsbekendtgørelse. 

Ved en kommunal model vurderes det på baggrund heraf bevillingsmæssigt alene at være nedenstående udgifter, som kommunerne kan afholde og søge at få dækket indenfor den økonomiske afsatte ramme.  
Tabel 2: Kommunale udgifter

1

Opsøgende og faciliterende indsats

-

9,5

9,5

2a

Tekniske forundersøgelser

14,7

7,4

22,1

2b

Ejendomsmæssige forundersøgelser

13,6

7,2

20,8

5

Anlægsinvestering*

126,7

8,5

135,2

7

Ekspropriationer (ca. 7,5 pct.

46,7

3,7

50,4

I alt

201,7

36,3

238,0

* Til anlægsinvesteringer i kommunale projekter er der afsat 126,7 mio. kr., da de resterende 40 mio. kr. 

vedr. VMPIII projekter dvs. lodsejerprojekter.  

Udgifter som kommunerne kan søge støtte til for vådområder/ådale


Af tabellen fremgår, at kommunernes projektrelaterede midler kan henføres til procestrin 1, 2a, 2b, 5 og 7. Nedenstående redegøres for, hvordan kommunerne får fordelt midlerne. 

En grundlæggende præmis for de LDP-finansierede midler er, at kommunerne ansøger om at afholde udgifterne. Såfremt staten godkender ansøgningen, vil der blive givet et tilsagn. Når tilsagnet er givet og udgifterne er afholdt indsendes regning til staten (FERV), som derefter udbetaler midlerne. Dvs. kommunerne lægger ud og får refusion efter regning. 

Det er en præmis, at det er én kommune, der har bevillingsansvaret, idet udbetaling af EU-tilskud fordrer, at det er en juridisk myndighed, der modtager EU-støtten. Når en kommune modtager EU-støtte så er denne også ansvarlig for, at ansøgning og forvaltning af EU-midler lever op til kravene. Et projekt kan ifølge EU-reglerne vedrørende udbetaling af tilskud blive revideret fem år efter afslutningen, og derfor skal kommunen kunne fremvise den tilstrækkelige dokumentation. 
Såfremt et vådområdeprojekt krydser flere kommunegrænser, er det nødvendigt, at en enkelt kommune tager det bevillingsmæssige ansvar for hele projektet, da bevillingen ikke kan fordeles mellem flere kommuner. Der skal udarbejdes separate projektansøgninger, såfremt et projekt og bevillingen skal fordeles mellem flere kommuner, og da vil det enkelte projekt være at betragte som et selvstændigt projekt. I den kommunale model er der som beregningsforudsætning regnet med 67 vådområdeprojekter og 150 ådalsprojekter.

Fordelingen af midlerne for de enkelte procestrin i den kommunale model er skitseret nedenstående:

· 1. Opsøgende og faciliterende indsats. Det er forudsat i den statslige model, at denne post LDP-finansieres, men ikke i den kommunale model. Dette begrundet i, at der i den statslige model var tale om et antal specificerede projektledere ansat i staten. I den kommunale model er det vurderingen, at man ikke kan hjemtages LDP støtte grundet en decentraliser indsats fordelt på mange aktører.

· 2. Tekniske og ejendomsmæssige forundersøgelser (LDP-finansiering): I et projektforløb vil en kommune skulle søge om midler til tekniske og ejendomsmæssige forundersøgelser (procestrin 2).

· 5. Anlægsinvestering: Kommunerne skal indgive separat ansøgning til anlægsinvesteringer. Kommunen (eller den aktør kommunen vælger at benytte) foretager den fysiske anlæggelse af projektet. Kommunen har mulighed for at få midlerne i tilsagnet udbetalt i rater – 50 pct. midtvejs i projektet og 50 pct., når projektet er endeligt afsluttet, men der kan udelukkende betales efter regning.
·  7. Ekspropriation (nationale midler): Såfremt kommunerne ønsker at gennemføre ekspropriation, skal dette ske via ansøgning i MIM. Såfremt en kommune ønsker midler til ekspropriation, vil dens tidligere tilsagn til køb af jord blive nedjusteret. Dvs. får en kommune f.eks. tilsagn om, at der skal købes 100 ha. jord via landdistriktsprogrammet, og det efterfølgende viser sig, at kun de 90 ha. kan erhverves - idet en enkelt lodsejer ikke ønsker at deltage og der derfor foretages ekspropriation på 10 ha -  vil kommunens tilsagn blive nedskrevet fra køb af 100 til 90 ha. 
Når et tilsagn om gennemførelse af et projekt er meddelt fra Miljøministeriet, så gælder at kommunerne som projektejer bærer det fulde projektansvar, herunder ansvar for overholdelse af den samlede projektøkonomi inden for de tildelte tilsagn. Såfremt projektforudsætningerne ændrer sig pga. jordpriser eller andet kan projektejer revurdere projektet i dialog med bevillingsmyndighed. Dette kan medføre et tilskåret projekt, en fornyet ansøgning eller at projektet opgives. 

Likviditet     
Når kommunerne har fået gennemført en forundersøgelse, som viser, at projektet er omkostningseffektivt søger kommunen staten om tilsagn til gennemførelse af projektet. FVM giver tilsagn til anlæg inkl. projekteringsudgifter, og meddeler samtidig kommunen, at der er reserveret midler til køb af projektjord svarende til det budgetterede beløb, at der er reserveret udgifter til jordfordeling svarende til det i projektansøgningen anførte behov, at der er reserveret midler til 20-årige MVJ tilskud i det omfang, der i det aktuelle projekt er efterspurgt denne erstatningsform. FVM står for købet af projektjorden og for jordfordelingen, og FVM sørger for, at projektjorden udbydes til salg så snart som muligt. Det kan ske, når al jorden i projektområdet er erhvervet eller er sikret for projektgennemførelse. Jorden sælges med deklaration om arealernes permanente vådområdetilstand.  

Det er i udgangspunktet frivilligt, om lodsejeren ønsker at afstå sin jord. Når der først er givet et tilsagn til projektet binder det midlerne til jordkøb. Der kan derfor i løbet af implementeringsperioden opstå et likviditetsproblem, såfremt enkelte projekter efter, at der er givet tilsagn ikke bliver gennemført som planlagt eller gennemføres i en langsommere takt end forudsat. Der er derfor behov for en indgående likviditetsstyring, der regulerer hvor mange tilsagn, der kan være ”ude” og hvor meget forsinkelse der kan accepteres i en projektgennemførelse. 
� N reduktionen på 113 kg. N/ha. er baseret på erfaringerne fra VMPIII vådområdeprojekterne. 

